CELEX: 31987D0118
Language: el
Date: 1986-12-29 00:00:00
Title: 87/118/ΕΟΚ: Απόφαση της Επιτροπής της 29ης Δεκεμβρίου 1986 για παροχή άδειας στην Ομοσπονδιακή Δημοκρατία της Γερμανίας να περιορίσει την εμπορία σπόρων ορισμένων ποικιλιών καλλιεργουμένων φυτικών ειδών (Το κείμενο στην γερμανική γλώσσα είναι το μόνο αυθεντικό)

Avis juridique important

|

31987D0118

87/118/ΕΟΚ: Απόφαση της Επιτροπής της 29ης Δεκεμβρίου 1986 για παροχή άδειας στην Ομοσπονδιακή Δημοκρατία της Γερμανίας να περιορίσει την εμπορία σπόρων ορισμένων ποικιλιών καλλιεργουμένων φυτικών ειδών (Το κείμενο στην γερμανική γλώσσα είναι το μόνο αυθεντικό)  

Επίσημη Εφημερίδα αριθ. L 049 της 18/02/1987 σ. 0035 - 0036

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 29ης Δεκεμβρίου 1986  για παροχή άδειας στην Ομοσπονδιακή Δημοκρατία της Γερμανίας να περιορίσει την εμπορία σπόρων ορισμένων ποικιλιών καλλιεργουμένων φυτικών ειδών  (Το κείμενο στη γερμανική γλώσσα είναι το μόνο αυθεντικό)  (87/118/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την οδηγία 70/457/ΕΟΚ του Συμβουλίου της 29ης Σεπτεμβρίου 1970 περί του κοινού καταλόγου των ποικιλιών καλλιεργουμένων φυτικών ειδών (1), όπως τροποποιήθηκε τελευταία από την οδηγία 86/155/ΕΟΚ (2), και ιδίως το άρθρο 15 παράγραφος 2,  την αίτηση που κατατέθηκε από την Ομοσπονδιακή Δημοκρατία της Γερμανίας,  Εκτιμώντας:  ότι, σύμφωνα με τις διατάξεις του άρθρου 15 παράγραφος 1 πρώτη πρόταση της προαναφερθείσας οδηγίας, και με την επιφύλαξη των διατάξεων του άρθρου 15 παράγραφος 1 δεύτερη πρόταση, σχετικά με τις ποικιλίες που είναι επίσημα δεκτές στην Ισπανία, οι σπόροι προς σπορά ή τα φυτά που ανήκουν στις ποικιλίες των καλλιεργουμένων φυτικών ειδών που έχουν γίνει επίσημα δεκτά κατά τη διάρκεια του έτους 1984, τουλάχιστον σε ένα από τα κράτη μέλη, και επιπλέον ανταποκρίνονται στις προϋποθέσεις που προβλέπονται στην ίδια οδηγία, δεν υπόκεινται πλέον εντός της Κοινότητας, ως προς την ποικιλία, που εφαρμόζεται από τις 31 Δεκεμβρίου 1986, σε κανένα εμπορικό περιορισμό· ότι, σύμφωνα με τις διατάξεις του άρθρου 15 παράγραφος 5, ο κανόνας αυτός εφαρμόζεται επίσης στους σπόρους προς σπορά και στα φυτά των ποικιλιών που έχουν αποτελέσει αντικείμενο δηλώσεων κατά την έννοια που προαναφέρεται, στα πλαίσια της Μόνιμης Επιτροπής Σπόρων προς Σπορά και Φυτών·  ότι, εν πάση περιπτώσει, το άρθρο 15 παράγραφος 2 της προαναφερθείσας οδηγίας προβλέπει ότι σε ένα κράτος μέλος μπορεί να δοθεί, κατόπιν αιτήσεώς του, η άδεια να απαγορεύει την εμπορία των σπόρων προς σπορά και φυτών ορισμένων ποικιλιών ·  ότι η Ομοσπονδιακή Δημοκρατία της Γερμανίας έχει υποβάλει παρόμοια αίτηση για ορισμένες ποικιλίες ειδών βρώμης και αραβοσίτου·  ότι οι εν λόγω ποικιλίες βρώμης είναι χειμερινού τύπου· ότι οι εν λόγω ποικιλίες αραβοσίτου έχουν δείκτη FAO των κατηγοριών ωριμότητας ανώτερο από 350· ότι πρέπει να σημειωθεί ότι οι χειμερινές ποικιλίες βρώμης και οι ποικιλίες αραβοσίτου με δείκτη FAO των κατηγοριών ωριμότητας ανώτερο από 350 δεν είναι ακόμα κατάλληλες για καλλιέργεια στην Ομοσπονδιακή Δημοκρατία της Γερμανίας για όλους τους σκοπούς χρήσης, (άρθρο 15 παράγραφος 3 στοιχείο γ) δεύτερη περίπτωση της προαναφερθείσας οδηγίας)·  ότι είναι σκόπιμο, ως εκ τούτου, να ικανοποιηθεί απόλυτα το αίτημα της Ομοσπονδιακής Δημοκρατίας της Γερμανίας όσον αφορά όλες αυτές τις ποικιλίες·  ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Σπόρων προς Σπορά και Γεωργικών, Δενδροκηπευτικών και Δασικών Φυτών προς Φύτευση,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Δίδεται η άδεια στην Ομοσπονδιακή Δημοκρατία της Γερμανίας να απαγορεύει σε όλο το έδαφός της την εμπορία των σπόρων των ακολούθων ποικιλιών που δημοσιεύονται στον κοινό κατάλογο ποικιλιών των καλλιεργουμένων φυτικών ειδών του 1987:  Σιτηρά  1. Avena sativa L.  AC 1,  Blancanieves,  Blenda,  Cartuja,  Nina,  PA 101,  PA 102,  PA 105,  Prevision,  Roja de Argelia,  Saia 6.  2. Zea mays L.  A 90 B,  AD 55,  AD 64,  AD 73,  AD 81,  AD 81 A,  AD 85,  Adour 52,  Adour 54,  Adour 62,  Adour 510,  AE 501,  AE 601,  AE 701,  AE 704,  AE 705,  AE 707,  AE 801,  AE 802,  AE 7020,  AE 8004,  Albufera W 401,  Aneto 9604,  Augusta,  Biga 752,  C 277,  CGS 491,  CGS 691,  Cortes,  Delfos 753,  DK 84,  DK 222,  DK 373,  DK 805,  DK 834,  DK 872,  DMB 7-14,  DMB 11-4,  Domino 440,  Domino 450,  E 10,  E 22,  E 31,  Fructis G 4302,  G Super,  G 4295,  G 4408,  G 4430,  G 4444,  G 4503,  G 4507,  G 4519,  G 4574,  G 4740,  G 4776,  G 5050,  H 734256,  Inia 9512,  Jennifer,  Kansas 1859,  KT 657,  Marina 751,  Max,  Metro,  Moncayo,  Montenegro,  Mundial,  M 538,  M 650,  M 655,  M 770,  Nella PR 3198,  Nobil,  Orellana,  Pizarro,  PN 9635,  Pollema P 3320,  1.2 // Prolific 754, PR 519, PR 3551, PR 3593, PS 431, PS 469, PS 551, PS 734, PX 95, PX 675, P 3194, P 3311, P 3543, P 3780,  // RU 51 S, RU 71 D, RX 94, RX 114, S 338, Toba G 4544, XL 72, XL 72 AA, XL 365, XL 380, XL 805, X 170, X 190, X 300.  Άρθρο 2  Η άδεια η οποία προβλέπεται στο άρθρο 1 ανακαλείται μόλις διαπιστωθεί ότι δεν πληρούνται πλέον οι προϋποθέσεις υπό τις οποίες χορηγήθηκε.  Άρθρο 3  Η Ομοσπονδιακή Δημοκρατία της Γερμανίας ανακοινώνει στην Επιτροπή την ημερομηνία και τις διατυπώσεις σύμφωνα με τις οποίες κάνει χρήση της αδείας που προβλέπεται στο άρθρο 1. Η Επιτροπή πληροφορεί σχετικά τα υπόλοιπα κράτη μέλη.  Άρθρο 4  Η παρούσα απόφαση απευθύνεται στην Ομοσπονδιακή Δημοκρατία της Γερμανίας.  Βρυξέλλες, 29 Δεκεμβρίου 1986.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 225 της 12. 10. 1970, σ. 1.  (2) ΕΕ αριθ. L 118 της 7. 5. 1986, σ. 23.